**8/2020. polgármesteri intézkedés**

**a 2020. május 1-2-3-i hétvégére vonatkozó rendkívüli szabályokról**

Nagykovácsi Nagyközség polgármestereként a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) biztosított jogkörében eljárva – tekintettel a veszélyhelyzet kihirdetéséről szóló 40/2020. (III.11.) Korm. rendelettel elrendelt veszélyhelyzetre, a kijárási korlátozásról szóló 71/2020. (III.27.) Korm. rendeletben elrendelt kijárási korlátozásra, valamint a kijárási korlátozással összefüggésben május 1. napjára és hétvégére meghozható önkormányzati intézkedésekről szóló 167/2020. (IV.30.) Korm. rendeletben foglaltakra – a következőket rendelem el:

**1**.

**2020. május 1-én 00.00 órától 2020. május 3-án 24.00 óráig**

**Nagykovácsi települést lezárom**,

**és a közterületen való tartózkodást megtiltom.**

**2.**

A korlátozás nem érinti azt a személyt, akiknek lakóhelye vagy tartózkodási helye Nagykovácsiban van, illetve Nagykovácsiban ingatlantulajdonnal rendelkezik.

A korlátozás nem vonatkozik arra a személyre sem, aki a 71/2020. (III.27.) Korm. rendeletben foglalt alapos indokkal hagyta el lakóhelyét és ezen indokkal érkezett Nagykovácsiba.

**3.**

Felkérem a rendőrség és a közterületfelügyelet munkatársait, valamint a Készenléti Szolgálatok Nagykovácsi Egyesületének polgárőreit, hogy nyújtsanak segítséget az elrendelt veszélyhelyzeti korlátozások betartatásában.

Nagykovácsi, 2020. április 30.

Kiszelné Mohos Katalin s.k.

polgármester